"Күрми башлагач, шундый авыр булды"

	Барысы да көтмәгәндә була. 20 яшендә юл һәлакәтенә эләгә. Аны тиз арада хастаханәгә илтәләр. Башы тулы пыяла кыйпылчыгы була. Барысын да чистартып теккәч, башы авыртмагач, аны өенә кайтарып җибәрәләр. Ел ярымнан күз күреме начарланганын сизә башлый.	 — Светофорны, каршы килгән машиналарны аермый башладым. Хастаханәгә баргач, табиб та аптырашта калды. Күзнең нерв күзәнәкләре үлә, диделәр, сәбәбен аңлата алмадылар, юл һәлакәте аркасында дип тә фаразладылар, — дип искә ала Альберт. Нинди генә дәвалау ысулларын кулланып карамый ул: гомеопатия алымын да файдалана, дәвалану шарты буларак көннәр буе ашамыйча да тора. Сирәк очрый торган даруларны юнәтә, Казан, Чабаксар, Мәскәү табибларына күренә. Чыгымнар, әрнү, көткән нәтиҗә булмау, күңел төшенкелеге, күз яшьләре... 
	Эльвира МОЗАФФАРОВА	
Ирек мәйданы

	№ --- | 19.11.2020	


